CELEX: 32005R1497
Language: el
Date: 2005-09-15 00:00:00
Title: Κανονισμός (ΕΚ) αριθ. 1497/2005 της Επιτροπής, της 15ης Σεπτεμβρίου 2005, για διόρθωση της απόφασης 2005/430/ΕΚ, Ευρατόμ του Συμβουλίου και της Επιτροπής για τη σύναψη πρόσθετου πρωτοκόλλου της ευρωπαϊκής συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Βουλγαρίας, αφετέρου

16.9.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 240/38
            
         
      ΚΑΝΟΝΙΣΜΌΣ (ΕΚ) αριθ. 1497/2005 ΤΗΣ ΕΠΙΤΡΟΠΉΣ
   
   της 15ης Σεπτεμβρίου 2005
   για διόρθωση της απόφασης 2005/430/ΕΚ, Ευρατόμ του Συμβουλίου και της Επιτροπής για τη σύναψη πρόσθετου πρωτοκόλλου της ευρωπαϊκής συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Βουλγαρίας, αφετέρου
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την απόφαση 2005/430/ΕΚ, Ευρατόμ του Συμβουλίου και της Επιτροπής, της 18ης Απριλίου 2005, για τη σύναψη πρόσθετου πρωτοκόλλου της ευρωπαϊκής συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Βουλγαρίας, αφετέρου, για να ληφθεί υπόψη η προσχώρηση στην Ευρωπαϊκή Ένωση της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Ουγγαρίας, της Δημοκρατίας της Λεττονίας, της Δημοκρατίας της Λιθουανίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας (1), και ιδίως το άρθρο 3 παράγραφος 1,
   Εκτιμώντας τα ακόλουθα:
   
               (1)
            
            
               Στο παράρτημα της απόφασης 2005/430/ΕΚ, Ευρατόμ, αναφέρονται οι αύξοντες αριθμοί των δασμολογικών ποσοστώσεων της Ευρωπαϊκής Ένωσης για προϊόντα καταγωγής Βουλγαρίας.
            
         
               (2)
            
            
               Η λανθασμένη συμπερίληψη στο προαναφερόμενο παράρτημα ενός αύξοντος αριθμού μικρότερου από 09.5100 για τα προϊόντα που υπάγονται στους κωδικούς ΣΟ 1701 και 1702 έχει ως συνέπεια ότι η Επιτροπή δεν θα μπορεί να διαχειρίζεται την αντίστοιχη δασμολογική ποσόστωση σύμφωνα με τα άρθρα 308α, 308β και 308γ του κανονισμού (ΕΟΚ) αριθ. 2454/93 της Επιτροπής, της 2ας Ιουλίου 1993, για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου για τη θέσπιση του κοινοτικού τελωνειακού κώδικα (2).
            
         
               (3)
            
            
               Κατά συνέπεια, η απόφαση 2005/430/ΕΚ, Ευρατόμ, πρέπει να διορθωθεί.
            
         
               (4)
            
            
               Δεδομένου ότι οι ετήσιες περίοδοι εφαρμογής των εκχωρήσεων αρχίζουν από την 1η Ιουλίου, χρειάζεται να προβλεφθεί η εφαρμογή του παρόντος κανονισμού από την 1η Ιουλίου 2005.
            
         
               (5)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης της ζάχαρης,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Στο παράρτημα της απόφασης 2005/430/ΕΚ, Ευρατόμ, η γραμμή που αφορά τον αύξοντα αριθμό 09.4785 αντικαθίσταται από το ακόλουθο κείμενο:
   
      
                  «Αύξων αριθμός
               
               
                  Κωδικός ΣΟ
               
               
                  Περιγραφή των προϊόντων
               
            
                  09.5902
               
               
                  1701
               
               
                  Ζάχαρη
               
            
                  1702
               
               
                  Άλλα ζάχαρα»
               
            
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Ιουλίου 2005.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 15 Σεπτεμβρίου 2005.
      
         
            Για την Επιτροπή
         
         Mariann FISCHER BOEL
         
         
            Μέλος της Επιτροπής
         
      
   
   
      (1)  ΕΕ L 155 της 17.6.2005, σ. 1.
   
      (2)  ΕΕ L 253 της 11.10.1993, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 883/2005 (ΕΕ L 148 της 11.6.2005, σ. 5).